Tyske Duisburg slog Fortuna Hjørring med 4-2 på hjemmebane i 1/8-finalerne i kvindernes Champions League i fodbold.

Fortunas kvinder spillede i dag mod et af verdens bedste klubhold, og måtte se sig slået, selvom de lagde godt fra start med den første scoring af Janni Arnth. Men så lagde tyskerne pres på og scorede kort før pausen to mål på et minut. Fortunas Cathrine Paaske Sørensen reducerede til 2-2, men det rakte ikke. Duisburg scorede endnu to mål, og endte med at vinde kampen 4-2. Fortuna Hjørring skal nu vinde returkampen med to mål, før de kan gå videre i turneringen.